উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
উত্তর-পূর্ব পার্বত্য বিশ্ববিদ্যালয়
উত্তর-পূর্ব পার্বত্য বিশ্ববিদ্যালয় (এনইএইচইউ) হল ১৯৭৩ সালের ১৯ জুলাই ভারতীয় সংসদের একটি আইন দ্বারা প্রতিষ্ঠিত একটি কেন্দ্রীয় বিশ্ববিদ্যালয়। বিশ্ববিদ্যালয়টি মেঘালয় রাজ্যের রাজধানী শিলংয়ের উপকণ্ঠে অবস্থিত। মেঘালায়ের শিলং এবং তুরায় বিশ্ববিদ্যালয়ের দুটি ক্যাম্পাস রয়েছে। তুরা ক্যাম্পাসটি একজন প্রো-ভাইস চ্যান্সেলরের অধীনে কাজ করে।